《次河源水口步月河上村作》
清代·李士桢

击汰逾南岸，东流汇清泚。人烟动欲喧，客饭行渐止。

山沈古县绿，日落野沙紫。榕枝低护塔，楝叶远成里。

危樯蚌席家，细草渔镫涘。河声吼遥夜，月色明峛崺。

维艄择塘汎，结袜寻墟市。散步踏蟾光，一一银滩徒。

松乾星射屋，石转云迷水。天睡雪半镕，地阔风尤起。

微闻宿鸟呼，冰心满芳沚。

作者简介：李士桢，字广成，号东田，番禺人。嘉庆辛酉拔贡。有《青梅巢诗钞》。